วอลุ่มเข้า SC ซื้อขายเฉียด 24 ลบ. ดันหุ้นวิ่ง 4% รับยอดขายโต-ชูปันผลจูงใจ!
วอลุ่มเข้า SC ซื้อขายเฉียด 24 ลบ. ดันหุ้นวิ่ง 4% รับยอดขายโต-ชูปันผลจูงใจ!
วอลุ่มเข้า SC ซื้อขายเฉียด 24 ลบ. ดันหุ้นวิ่ง 4% รับยอดขายโต-ชูปันผลจูงใจ!
27 พ.ย. 2563

ผู้สื่อข่าวรายงานว่า ราคาหุ้นบริษัท เอสซี แอสเสท คอร์ปอเรชั่น จำกัด (มหาชน) หรือ SC ล่าสุด ณ เวลา 11.38 น. อยู่ที่ระดับ 2.82 บาท ปรับตัวขึ้น 0.12 บาท หรือ 4.44% ด้วยมูลค่าการซื้อขาย 23.99 ล้านบาท โดยมูลค่าการซื้อขายเข้ามาอย่างหนาแน่นเฉียด 24 ล้านบาท จากการซื้อขายเฉลี่ยวันละ 5-20 ล้านบาท
ทั้งนี้ บล.ฟินันเซีย ไซรัส ระบุในบทวิเคราะห์ 27 พ.ย.2563 ว่า ภายหลังเยี่ยมชม 2 โครงการแนวราบ High-End เปิดใหม่ในครึ่งปีหลังของปี 2563 ที่ทำโมเมนตัมการขายดีต่อเนื่อง เป็นบ้านเดี่ยวระดับ High-End ได้รับผลตอบรับที่น่าพอใจ และสูงกว่าเป้าของบริษัท ที่ตั้งไว้สะท้อนอุปสงค์แนวราบที่ยังแข็งแกร่ง โดยเฉพาะตลาดหลักของบริษัทอย่างบ้านเดี่ยวระดับบนที่เติบโตได้ท่ามกลาง COVID-19 หนุนให้ยอดขายรวมถึงกลางเดือนพ.ย. 2563 ทำได้แล้ว 88% ของเป้าทั้งปี ซึ่งคาดบรรลุได้ไม่ยาก
สำหรับ แนวโน้มกำไรไตรมาส 4/2563 อยู่ในเกณฑ์ดีต่อเนื่อง แม้คาดลดลงเล็กน้อยถึงทรงตัวจากไตรมาสก่อน เนื่องจากสร้างไม่ทันขาย และอ่อนลงจากช่วงเดียวกันเมื่อปีก่อนจากฐานสูง ทั้งนี้คงราคาเหมาะสมปี 2564 ที่ 2.80 บาท พร้อมคาดปันผล 6-7% ต่อปีโดยปีนี้คาดจ่าย 0.18 บาท/หุ้น Yield 6.6% (จ่ายปีละครั้ง)
อย่างไรก็ดี ราคาหุ้นปรับตัวขึ้น 22% ภายใน 1 เดือน จน Upside ต่ำกว่า 10% จึงปรับคำแนะนำจากซื้อ เป็น ซื้อเมื่ออ่อนตัว
 